Puortece

Puortece è nu cumune 'e 55.106 crestiane d''a pruvincia 'e Napule.

Puortece è 'o primmo cumune taliano ppe denzità, e uno d"o munno cu 12.000 abbetante pe' km².

Ô 2002 'o cumune ha vuluto e ha avuto, cu decreto do  Presidente d"a Repubbreca Taliana, 'o titulo 'e cità.
Giugrafia
Descrizzione
Puortece sta 'e pere d"o verzante ovest do Vesuvio e do Monte Somma, se trove cchiù 'o meno 'a 'o centro d'a Campania, ngopp'a costa d'o Mar Tirreno 'int"o gurfo 'e Napule. Cunfina a nord cu Napule e San Giorgio a Cremano, a est e a sud cu Ercolano e a ovest ce sta 'o Mar Tirreno. 

Puortece ha nu piccirillo gurfo:'o Ranatiéllo. 'O nomme vene d"o fatto ca anticamiente, d"a villa 'e Puortece, anfi 'o Cunviento d"a Santa Maria, 'int"o setteciento, ncerano accà piante 'e Ranate. 

Monumiente
Miglio d'oro
A Puortece ce songo assaje ville ca fanno parte d"o Miglio d'oro d"o setteciento napulitano, tutte fatte 'e ricche nobbele 'e Napule ca scigliettero 'a zzona pe 'a bellezza d"e paesaggie e ppe ll'aria bona ca se resperava.
Villa d'Elboeuf
'A villa d'Elboeuf è nu palazzo settecientesco ca venette fatto a Puortece ô 1711. Fuje a primma, pe cronologgia, d"e 122 ville vesuviane d"o Miglio d'oro.

Ô 1738 'a villa uspitò Carlo 'e Burbone, ca annamuratose 'e 'sto luoco facette ffà 'int"e vicinanze 'a Reggia 'e Puortece.
'A Reggia 'e Puortece

'Int"a reggia 'e Puortece ce sta 'a Facoltà 'e Agraria 'e ll'Univerzità d"e studie 'e Napule "Federico II", nasciuta d"a trasfurmazzione d"a scola superiore 'e agricultura, aropp'addivennuta Istituto superiore agrario e, cu 'a rreforma trasuta in vigore dint"a ll'anno accademeco 1935-1936, trasfurmata in facultà univerzitaria. 'Sta scola sta 'int"a reggia vuluta 'a Carlo 'e Burbone.

'O museo Nazziunale Ferruviario 'e Pietrarsa
'Sto museo sta addò ce stava 'o 'mpianto 'e Pietrarsa, ca 'a ll'unità 'e ll'Italia fuje 'o primmo cumpresso metalmeccaneco d'Italia. Accà se cunservano 'a primma lucomotiva taliana d"a Napule-Puortece, ca fuje 'a primma ferruvia taliana, e assaje ccose ligate 'a storia d"a ferruvia taliana e macchene ppe favvrecà 'e lucomotice.

Sucietà
Puortece d"a fine 'e ll'anne sissanta e nfi 'a mità 'e ll'anne uttanta è stato 'o 4° cumune d"a Campania e 'o tierzo pe' abbetante ca ce stavano. Mmò 'e sciso 'o 15° d"a reggione e 'o 11° d"a pruvincia 'e Napule.

'O cumune 'e Puortece, a cchiù 'e vint'anne, perde 'e residiente. Aropp"avè superato 'e 80.000 abbetante, 'int"e primme anne uttanta d"o secolo scorzo, pruseguenno 'a tinnenza 'e mmò, int"a poche anne scinnerà abbascio 'e 50.000 aneme.

Pupulazzione
Pupulazzione censita

Perzone fammose
Annalisa Spiezie
Alfonso Scognamiglio 
Alfredo Bovio Di Giovanni
Antonio Allocca
Antonio Ranieri
Carlo IV 'e Spagna
Ciro Capuano
David Winspeare
Eduardo Bottigliero
Enzo Decaro
Ettore Sannino 
Filippo Silvestri 
Gaetano Forte
Giovanni Porzio
Guido Giustiniano 
Guglielmo Ferrero 
Kremmerz
Mario Merola 
Marcello Candia 
Massimo Caprara
Nunzia Schiano
Raffaello Morghen
Roberto Bortoluzzi 
Rocco Scotellaro
Salvatore De Pasquale 
John Frusciante 
Imma Battagliathumb|right|307x307px|'Nnaugurazione d''a ferruvia Napule-Puortece (Salvatore Fregola, 1840)
Rossella Erra

'Nvrastrutture e traspuorte
'O 3 'e ottovre 1839 fuje 'nnagurata, cu 'a presienza d"o rre Firdinanno II 'e Burbone, 'a ferruvia Napule-Puortece, primma linea ferruviara favvrecata in Italia.

 Vvoce pariente 
 Vesuvio
 Miglio d'oro
 Ferruvia Napule-Puortece

category:Comune d''a Campania
category:Comune d''a pruvincia 'e Napule